สวัสดีค่ะ คือหนูอยากปรึกษาเรื่องอาการประจำเดือน หนูพึ่งเป็นประจำเดือนไปวันที่ 20-23 ของเดือนที่แล้วค่ะ และเมื่อวาน วันที่ 2 ของเดือนต่อมา หนูได้มีประจำเดือนอีกครั้ง แปลกตรงที่ว่า มารอบนี้หนูปวดท้องมากๆเลยค่ะ ซึ้งหนูเป็นคนที่ไม่เคยปวดท้องระหว่างช่วงเป็นประจำเดือนเลย ปวดหน่วงๆ ตรงท้องน้อย เลือดไม่ค่อยมีกลิ่นนะคะ และไหลเยอะมากๆค่ะ หรืออาจเป็นเพราะหนูมีเพศสัมพันธ์กับแฟนทุกวันคะ ? แต่หนูทานยาคุมตลอดค่ะ และพึ่งเปลี่ยนยี่ห้อจาก yaz เป็น yasmin
สวัสดีค่ะ การมีเลือดออกจากช่องคลอดในวันที่ 20-23 พ.ค.และต่อมามีเลือดออกอีกในวันที่ 2 มิ.ย.โดยมีปริมาณมากร่วมกับอาการปวดท้องมาก อาจเกิดจาก1. การตั้งครรภ์ที่ผิดปกติ เช่นแท้งคุกคามแท้งไม่ครบ เป็นต้น ยาคุมกำเนิดนั้นไม่สามารถป้องกันการตั้งครรภ์ได้ 100% การตั้งครรภ์จึงยังอาจเป็นไปได้2. ผลข้างเคียงจากยาคุมกำเนิด อาจทำให้มีเลือดออกผิดปกติและปวดท้องได้ แต่เลือดมักจะออกเป็นแบบกะปริดกะปรอย และมีปริมาณไม่มาก3. มีความผิดปกติที่มดลูก เช่น มีเนื้องอกมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ การแข็งตัวของเลือดผิดปกติเป็นต้น แต่จะไม่ทำให้มีอาการปวดท้องที่รุนแรงแนะนำควรลองตรวจหาการตั้งครรภ์ดูเป็นอันดับแรกค่ะ หากตรวจพบการตั้งครรภ์ควรรรีบไปพบสูติ-นรีแพทย์โดยเร็ว แต่หากตรวจไม่พบ แต่ยังมีเลือดออกปริมาณมากอยู่ ก็ควรไปพบสูติ-นรีแพทย์เพื่อตรวจหาสาเหตุเช่นกัน